Leonardo-harjoittelu




 * Yleistä Leonardo da Vinci -harjoittelusta**

Korkeakoulut voivat hakea rahoitusta oppilaitoksestaan valmistuneiden harjoitteluun toisessa EU/ETA-maassa. Tämän Leonardo-ohjelman toiminnon nimi on PLM (People in the Labour Market). Harjoittelun tavoitteena on kehittää valmistuneiden ammattitaitoa ja tätä kautta parantaa heidän työllistymismahdollisuuksiaan.

Harjoittelija voi saada Leonardo-apurahan 2 – 26 viikoksi. Apuraha vaihtelee kohdemaan ja vaihdon keston mukaan. Lisäksi korkeakouluille myönnetään tukea harjoittelijoiden valmennukseen (50 – 300 €/ osallistuja) ja hallinnointikuluihin (max 300 €/ osallistuja).

Esimerkkejä harjoittelijoiden apurahoista (v. 2011):

Irlanti:2 840 € (16 viikkoa), 3 440 € (20 viikkoa) Saksa: 2 360 € (16 viikkoa), 2 840 € (20 viikkoa) Portugali: 2 000 € (16 viikkoa), 2 400 € (20 viikkoa) Romania: 1 820 € (16 viikkoa), 2 200 € (20 viikkoa)

Leonardo-toiminta on hankemuotoista, eli rahoitusta voivat hakea vain organisaatiot. Hankkeet kestävät kaksi vuotta. Ensi vuonna hyväksyttävät hankkeet voivat lähettää harjoittelijoita vaihtoon 1.6.2011 - 31.5.2013 välisenä aikana. Hankkeessa on oltava mukana vähintään yksi ulkomainen partneri, joka sitoutuu avustamaan kohdemaahan saapuvaa harjoittelijaa harjoittelupaikan etsimisessä ja/tai käytännön asioiden hoitamisessa.

Leonardo-ohjelman hakuaika on kerran vuodessa. PLM-hankkeiden seuraava haku päättyy 4.2.2011.

Lisätietoja CIMOn kotisivuilta: [|www.cimo.fi/leonardo] sekä ammatillisen koulutuksen yksiköstä: leonardo@cimo.fi

Leonardo da Vinci on Euroopan unionin ammatillisen koulutuksen ohjelma.